Kristen, Rob 'weg van mekaar gehou' | Nuus24
Los Angeles – Die akteurspaar Kristen Stewart en Robert Pattinson word van mekaar weggehou omdat uitvoerende studio-amptenare bekommerd is hoe hul aanhangers gaan reageer noudat dié twee weer hul romanse hervat het. Stewart en Pattinson het hul verhouding beëindig nadat foto's waar sy die getroude regisseur Rupert Sanders soen, gepubliseer is. Hoewel Pattinson haar vergewe het sal hulle steeds na verskillende lande reis om die laaste film The Twilight Saga: Breaking Dawn Part 2 te bemark. Pattinson sal op Australië fokus, Stewart word na Japan gestuur en hul medester Taylor Lautner sal Brasilië besoek. 'n Bron het aan The Sun gesê: "Baie van Rob se aanhangers is steeds kwaad vir Kristen en daar is besluit dat al drie na verskillende lande moet gaan."Intussen het Stewart oor die naweek saam met haar pa die Florence + the Machine konsert by die Hollywood Bowl in Los Angeles bygewoon terwyl Pattinson in New York saam met sy vriend, Tom Sturridge, was. – Bang Showbiz.– Volg Nuus24 op Twitter. Lees meer oor: robert pattinson | kristen stewart | bekendes VOLGENDE OP NUUS24X